Document ID: 32014R1096

A BIZOTTSÁG 1096/2014/EU RENDELETE
(2014. október 15.)
a 396/2005/EK európai parlamenti és tanácsi rendelet II., III. és V. mellékletének az egyes termékekben, illetve azok felületén található karbaril, procimidon és profenofosz maradékanyag-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára, 16. cikke (1) bekezdésének d) pontjára, 18. cikke (1) bekezdésének b) pontjára, valamint 49. cikkének (2) bekezdésére,
mivel:
(1)
A karbaril, a procimidon és a profenofosz tekintetében a 396/2005/EK rendelet II. melléklete és III. mellékletének B. része maradékanyag-határértékeket (a továbbiakban: MRL-ek) állapított meg.
(2)
E három anyag tekintetében a 899/2012/EU bizottsági rendelettel (2) módosított 396/2005/EK rendelet ideiglenes MRL-eket állapított meg a friss fűszernövényekre és a gyógynövényteákra vonatkozóan, a szóban forgó anyagoknak az érintett termékekben való előfordulására vonatkozó ellenőrző adatok benyújtásáig. A Bizottsághoz az Európai Gyógynövénytea Szövetség (EHIA) nyújtott be ilyen adatokat, amelyek szerint - a friss fűszernövényekben és a rózsaszirmokban előforduló profenofosz kivételével - ezen anyagok maradékanyagai nem találhatók meg a szóban forgó termékekben. Ezért helyénvaló a friss fűszernövényekben és a rózsaszirmokban előforduló profenofoszra vonatkozó ideiglenes MRL-ek érvényességét a további ellenőrző adatok benyújtásáig meghosszabbítani, a növényvédő szerek és - a friss fűszernövények és a gyógynövényteák csoportján belül - a termékek minden egyéb kombinációjára vonatkozó ideiglenes MRL-eket pedig a vonatkozó kimutatási határértékre csökkenteni.
(3)
A tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikkének (2) bekezdésében foglalt követelményeknek.
(4)
A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét az új MRL-ekről, és megállapításaikat figyelembe vette.
(5)
A 396/2005/EK rendeletet ezért ennek megfelelően módosítani kell.
(6)
A termékek zavartalan forgalmazása, feldolgozása és fogyasztása érdekében a rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban igazolt, hogy a fogyasztók magas szintű védelme továbbra is biztosított.
(7)
A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.
(8)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 396/2005/EK rendelet II., III. és V. melléklete e rendelet mellékletének megfelelően módosul.
2. cikk
A 2015. május 7. előtt a jogszabályi előírások betartása mellett előállított termékekre a 396/2005/EK rendelet továbbra is az e rendeletben szereplő módosítások nélkül alkalmazandó.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2015. május 7-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. október 15-én.

Labels: 1
17
11
10
0
3
6